Taitoa, mediatiedote 04.02.2014

**Kunnan Taitoa Oy tekee ennakoitua paremman positiivisen tuloksen**

Talous- ja henkilöstöhallinnon palveluita kuntatoimijoille tuottava Kunnan Taitoan tulos tulee paranemaan. Yhtiön liikevaihto nousee edellisestä vuodesta 64 prosenttia ollen 15,3 M€. Tilikauden voitto paranee 0,3 M€. Hyvän tuloskehityksen on mahdollistanut edelleen jatkuva toiminnan tehostuminen ja kunta-asiakkaiden palveluiden sujuva käynnistyminen. Kunnan Taitoa on rahoittanut toimintansa tulorahoituksella. Taitoa-konserni tulee myös tänä vuonna tekemään positiivisen tuloksen. Kunnan Taitoan tilinpäätös julkistetaan maaliskuussa ja yhtiökokous on 24.4.

Taitoa on kuntatoimijoiden omistama, voittoa tavoittelematon yhtiö, joka toimii koko maassa. Taitoa palvelee valtakunnallisesti sataa asiakasta ja se työllistää 422 henkilöä.

**Lisätietoja:**
Anne Lindqvist, toimitusjohtaja, 050 491 0252
anne.lindqvist@taitoa.fi, Taitoa